**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԲՆԱԿԱՎԱՅՐԵՐԻ ՕՐԵՐ ՍԱՀՄԱՆԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Նախագծով առաջարկվում է ՀՀ Սյունիքի մարզի Մեղրի համայնքի յուրաքանչյուր բնակավայրի (քաղաքային և գյուղական) համար սահմանել առանձնացված տոն օր։

Տոն օրերի սահմանումը կնպաստի համայնքի բնակավայրերի ինքնության, ավանդույթների և սովորույթների պահպանմանը, մշակութային կյանքի աշխուժացմանը, բնակիչների համախմբմանը և համայնքային տուրիզմի խթանմանը, ինչպես նաև համայնքում բարիդրացիության մթնոլորտի և մշակութային բազմազանության արժևորմանը:

Տոն օրերը՝ որպես տեղական նշանակության իրադարձություններ, կունենան հետևյալ նպատակները․

* Խթանել բնակավայրերի ինքնության պահպանումը,
* Նպաստել համայնքի ավանդույթների, սովորույթների ու պատմամշակութային արժեքների պահպանմանը՝ սերնդեսերունդ փոխանցելու նպատակով,
* Ակտիվացնել համայնքի ներսում մշակութային կյանքը,
* Նպաստել բնակիչների ներգրավմանը համայնքային միջոցառումներին,
* Զարգացնել ներքին տուրիզմի հնարավորությունները,
* Մշտական դարձնել որոշ գյուղական տոնավաճառներ, փառատոներ կամ գյուղատնտեսական ցուցահանդեսներ:

Տոն օրերի ընտրությունը կատարվել է՝ հաշվի առնելով Մեղրի համայնքի բնակավայրերի պատմամշակութային առանձնահատկությունները, տեղական ավանդույթները, սովորույթներն ու հոգևոր ժառանգությունը, գյուղատնտեսական ավանդույթները, բնության հետ կապված խորհրդանիշները:

Յուրաքանչյուր բնակավայր ունի իր պատմական հիշողությունը, ազգային ու համայնքային ինքնության ձևավորման մեջ ունեցած յուրօրինակ դերը, ավանդույթներն ու սովորույթները: Տոն օրերն ընտրվել են այնպես, որ արտացոլեն այդ յուրահատկությունները (ուխտի օրեր, գյուղատնտեսական շրջափուլերի մեկնարկ, ավանդաբար նշվող համայնքային հավաքներ և այլն):

Ելնելով վերոգրյալից՝ Մեղրի համայնքի ավագանու քննարկմանն է ներկայացվում «Հայաստանի Հանրապետության Սյունիքի մարզի Մեղրի համայնքի բնակավայրերի օրեր սահմանելու մասին» ավագանու որոշման նախագիծը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԲՆԱԿԱՎԱՅՐԵՐԻ ՕՐԵՐ ՍԱՀՄԱՆԵԼՈՒ ՄԱՍԻՆ» ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

 «Հայաստանի Հանրապետության Սյունիքի մարզի Մեղրի համայնքի բնակավայրերի օրեր սահմանելու մասին» ՀՀ Սյունիքի մարզի Մեղրի համայնքի ավագանու որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում։

 **ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԲՆԱԿԱՎԱՅՐԵՐԻ ՕՐԵՐ ՍԱՀՄԱՆԵԼՈՒ ՄԱՍԻՆ» ՀՀ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

 «Հայաստանի Հանրապետության Սյունիքի մարզի Մեղրի համայնքի բնակավայրերի օրեր սահմանելու մասին» ՀՀ Սյունիքի մարզի Մեղրի համայնքի ավագանու որոշման նախագծի ընդունման կապակցությամբ Մեղրի համայնքի բյուջեի եկամուտներում և ծախսերում փոփոխություններ չեն առաջանա:

**ՀԱՄԱՅՆՔԻ ՂԵԿԱՎԱՐ՝ Խ. ԱՆԴՐԵԱՍՅԱՆ**